Introducing Lucene.Net - CodeProject 11,567,814 members (44,741 online)
CPOL 240.8K 254
Bye Last Visit: 31-Dec-99 18:00 Last Update: 30-Jun-15 6:06Refresh123 Next » Beurtkrag kos Wes-Kaap R150 miljoen per dag | Maroela Media
“Die feit is dat die beurtkrag, wat vandag deur Eskom aangekondig is, die ekonomie in die Wes-Kaap sal knou. Die impak van beurtkrag word tans bereken op ongeveer R75 miljoen per fase per dag, vir die Wes-Kaap,” het Maynier in ŉ verklaring gesê.
Die kragvoorsiener het Woensdag onverwags aangekondig dat fase 2-beurtkrag van 09:00 – 23:00 ingestel word weens ŉ gebrek aan kapasiteit.
Maynier het gesê die Wes-Kaapse regering het stappe gedoen om die impak van beurtkrag te verlig op die provinsiale ekonomie en energieweerstandigheid op te bou. Die koste bly egter hoog, veral wat die vervaardigingsbedryf betref.
“Ons kan ook nie die impak van beurtkrag op, byvoorbeeld, huishoudings, klein ondernemings en landbou ignoreer nie, wat nou gedwing word om te belê in alternatiewe kragbronne om weerstand op te bou teen kragonderbrekings.”
Maynier het gesê daar is ook ŉ groot “onberekende koste” weens die impak op beleggersvertroue.
“Die departement van ekonomiese ontwikkeling en toerisme het, sedert beurtkrag weer laat in 2018 ingestel is, saam met Eskom, Stad Kaapstad, Wesgro en GreenCape gewerk en met ondernemings kontak gemaak wat betref die risiko van beurtkrag en moontlike verligtingsmaatreëls. Die Wes-Kaap baan die weg wat betref die instelling van Solar PV,” het hy bygevoeg.
Altesaam 23 van die 25 munisipaliteite in die provinsie laat Solar PV toe om aan die elektrisiteitsnetwerk te verbind en nasionaal goedgekeurde tariewe is ingestel. Gebruikers word dus vergoed vir hul surpluskrag wat aan die munisipale elektrisiteitsnetwerk verskaf word.
“Ons sien ook uit na ŉ positiewe uitslag in die voortslepende hofsaak tussen Stad Kaapstad en die departement van energie om die stad toe te laat om krag direk by onafhanklike kragvoorsieners aan te koop. Ek bly verbind tot volgehoue gesprekke met ondernemings om energieweerstandigheid in die provinsie te verseker sodat ons ‘oop kan bly vir sake’ en saam die ekonomie kan groei en werk kan skep in die Wes-Kaap.”
Kan julle dink hoeveel kos dit die produktiewe provinsies per dag
Die WesKaap kan die droë Karooplase nuwe lewe gee deur hulle te finansier om son- en windkrag produseerders te word … waarvan die inkomste bestand is teen DROOGTE!
Klim af van die Eksdom netwerk van die ANC!
Nuwe tegnologie en vindingryke mense gaan ons bevry van die onderdrukkende monopolie van EKSDOM (ANC).
Die toekoms wink aanloklik vir nuwe entrepereneurs wat hulle toespits op volhoubare kragopwekking!
Die EKSDOM (ANC) plan het klaaglik misluk … net ‘n kwessie van tyd voor dit inplof!
Dank sy die ANC en BEE. Kan hulle nie verstaan dat hulle nie kan nie? Ongelooflijk! Alles gaan tot niet.
More sluit nog besighede, dan is daar nog meer werkloses en al minder wat elektrisiteit kan bekostig! Slim ESKOM, slim.